Candomblé

thumb
thumb
Candomblé (begrepet antas å stamme fra bantu (kimbundu) av ordene ka-ndombe-mbele, og bety: «lite hus for innvielse av farget person»  , men som av noen kilder også antas å bety «dans til ære for gudene»  ) er en synkretisk afro-brasiliansk religion basert på afrikanske trosretninger fra forskjellige deler av kontinentet, for eksempel de fra yorubá-, fon- og bantu-stammene , iblandet elementer fra katolisismen . Denne brasilianske religionen har ingen skriftlige, hellige verk, men er ført videre muntlig fra generasjon til generasjon , selv om candomblé er påvirket av den hellige teksten Odu Ifá fra Ifá-kulten . Religionen oppsto med de afrikanske slavene som ble brakt til Brasil i perioden 1549 til 1888 .  Noen hevder at religionen er monotéistisk   mens andre mener den kan defineres som polyteistisk . Candomblé har ingen teser om godt eller ondt, eller synd, men religionen tror på reinkarnering og karma (odu  )  . Candomblés kirker er hus som kalles terreiro  og «casa de santos» (helgenes hus). Candomblé sin liturgi inneholder perkusjon, sang, dans og offergaver, også dyreofring .     

Candomblé består av flere sekter, som kalles «nasjoner». Tre viktige nasjoner er Ketu (Yorubá el. Nagô), Jeje (Fon), og Angola (Bantu) . Førstnenvnte nasjon regnes som den viktigste og mest innflytelsesrike retningen innenfor candomblé . De enkelte nasjoner har også forskjellige sekter, som f.eks. Candomblé Keto Angola, Candomblé Keto Giro osv . Candomblé står spesielt sterkt i den nordøstlige delstaten Bahia, men praktiseres i hele Brasil, og også andre søramerikanske land. Candomblé har forskjellige navn avhengig av hvor i Brasil en snakker om fenomenet, og hvem som snakker om det. Begrepet «Batuque» brukes i staten Rio Grande do Sul, der hovednasjonen (retningen) av candomblé er oió-ijexá , og i staten Pernambuco kalles religionen «Shango» eller «Xangó», og hovednasjonen er egba  .

Religionen var opprinnelig praktisert av de brasilianske slavene. Til tross for at candomblé var forbudt praktisert av den katolske kirke samt kriminalisert av myndighetene i enkelte perioder, og da spesielt under president Getulio Vargas, har candomblé vært levedyktig i nesten 500 år. De klarte å skjule den religiøse praksisen med dyrkelse av candomblés orixas ved å gøre bruk av katolske helgenfigurer som representerte candomblés guddommer, og slik kom synkretisimen inn. Candomblé ekspanderte kraftig etter at slaveriet ble forbudt i 1888. Ved folketellingen i 2010 oppga  personer at de hadde candombé som sin religion.Tabela 1.4.1 - População residente, por situação do domicílio e sexo, segundo os grupos de religião - Brasil - 2010, Censo demográfico. 2010. características gerais da população, religião e pessoas com deficiência, IBGE, 2010, s. 144.

 Tro 
 Orixás 

Orixás (orisha, orisa, orichá) er i Candomblé sammen med voduns og inkices, hellige skikkelser, ikke guddomer i seg selv . De er bindeledd mellom Gud og menneskene . Hver orixá er, i tillegg til å være gudefigurer fra candomblés mytologi, en personlighetstype , eller menneskelige arketyper, og har menneskelige følelser og personlighetstrekk  . Candomblés 
troende tror også at alle mennesker har én orixá som «beskytter» eller 
styrer en, og som altså fungerer en slags skytsengel. Denne orixá er fundamentalt sett lik den troende i personlighetstrekk . Orixás representerer også naturen, og dens elementer, og det er herfra de henter og formidler sin «axé» (candomblés begrep om vital energi) . Orixás er bindeleddet mellom den menneskelige verden og den spirituelle verden , og det er orixás som kommuniserer med prestene gjennom ritualet med búzios . I candomblé er Gud kalt Oludumaré, og alle andre orixás tjener oludumaré .  De 16 viktigste/mest dyrkede orixás, i tillegg til Olodumare, er:    

OrixáAlternativt navnFamilietilhørighetDomene/hovedfunksjonFargerUkedagElementKatolsk helgen/skikkelseOlodumareOlorun, OlofinSkaperenGudExúEsu, Elegua, ElegbaOrixás budbringer, materielle ting, kommunikasjonRød, svartMandagIldAntonius av Padua OgunOgoum, Ogúm, OgouJern, verktøy, politikk, teknologiMørkeblå, grønn eller rødTirsdagIldSankt Georg OxóssiOshossi, OdéSønn av Oxalá e Iemanjá. Bror til Ogum og Exú.Beskytter av skogene og de som jakter. Grønn, turkis og rødTorsdagJordSankt SebastianOssaimPlanter og medisinerGrønn og hvitTorsdagLuftOmuluPester og hudsykdommerBryn, svart, rød, hvitMandagJordOxumaréLykke, fruktbarhetGrønn, gulTorsdagJordSankt Sebastian (São Sebastião)EwáRegn, mysterier og magiRød og hvitLørdagVannXangôJustis, tordenRød og hvitTorsdagLuft og jord(São Jerônimo, Santo Antonio, São Pedro , São João Batista, São José e São Francisco de Assis). OxumDatter av Iemanjá og Orumilá, en av Xangos tre koner.Elver, fosser, vann, gull, kjærlighet, skjønnhet, ungdomGul, gull, lyseblå og rosaLørdagVann(Nossa Senhora da Conceição, Nossa Senhora Aparecida e Nossa Senhora das Candeias).IansãGift med XangoVind, stormer og lynRød, gul, mørkebrun og hvitOnsdagVann, luft og ild(Santa Bárbara).Logun-EdéSønn av Oxóssi og Oxum. Gul og blåOnsdagJord(São Miguel Arcanjo e Santo Expedito).ObáEn av Xangos koner. Gul og oransjeOnsdagJord(Santa Catarina, Santa Joana D'Arc e Santa Marta).IemanjáHarmoni, familieBlå, hvit, lysegrønnFredagVann(Virgem Maria og Nossa Senhora da Glória)NanãMor til Oxumaré og ObaluaiêLilla, hvit og blåTirsdagVann(Santa Ana)IbejiBarnas beskytter, familieBlå, rosa og grønnSøndagIld(Cosme og Damião)OxaláHvitFredag(Jesus)


 Odu 

Odu er et ord som kommer fra Yoruba, og betyr blant annet skjebne. Innen candomblé tror en at hvert menneske har sin bestemte skjebne, og de 16 viktigste odu dekker alle menneskers skjebne. Ved å studere candomblés odu-er vil en få en bedre forståelse av sin egen skjebne.  

Odu er et begrep som brukes innen den såkalte Ifá-kulten, som er en tradisjonell, afrikansk (Nigiera) religion som har påvirket mange andre afrikanske religioner som ble spredt verden rundt, som f,eks. Lekumí (santeria) i USA, Cuba og Puerto Rico, Voudoun på Haiti, Shango i Cuba . Og det er herfra begrepet om odu har trengt inn i candomblé. Ifá er et afrikansk orakel og et spådomssystem gjennom metoden merindilogun i forbindelse med búzios-trilling (trilling av skjell).   

Odu er 16 «veier», og en blir vist sin skjebne, sine oduer, ved spådomsritualet buzios, der 16 små skjell blir trillet ut over en flate. Alt etter som skjellene er åpne eller lukkede, altså med over- eller undersiden opp, kan en regne seg fram til en odu. Ett åpent- og 15 lukkede skjell, for eksempel, er odu nummer én, Okaran. To åpne skjell og 14 lukkede skjell er odu 2, Eji-okô. Det finnes 16 odu: 1. Okanran, 2. Eji-okô, 3. Etá Ogundá, 4. Irosun, 5. Oxé, 6. Obará, 7. Odi, 8. Eji Onile, 9. Ossá, 10. Ofun, 11. Owanrin, 12. Eli-Laxeborá, 13. Eji-Ologbon, 14. Iká Ori, 15. Ogbé Ogundá og 16. Alafiá (ejibe) . 
 Buzios 

 Dyrkelse 
200px|thumb|Ilê Axé Opó Afonjá
 Synkretisisme 
Mange orixas har en tilsvarende katolsk helgen. Her er de 16 viktigste orixás og deres portugisiske helgennavn  . 
 Exú, Santo Antônio.
 Iemanjá, Imaculada Conceição (Nossa Senhora da Conceição).
 Iansã, Santa Barbara.
 Xangô, São Jerônimo, Santo Antonio, São Pedro , São João Batista, São José og São Francisco de Assis.
 Ogum, São Jorge og Santo Antônio.
 Oxalá, Jesus. 
 Oxossi, São Sebastião.
 Ossaim, São Roque.
 Omulu, São Lázaro og São Roque.
 Oxumaré, São Bartolomeu.
 Ewá, Nossa Senhora das Neves.
 Oxum, Nossa Senhora da Conceição, Nossa Senhora Aparecida og Nossa Senhora das Candeias.
 Logun-Edé, São Miguel Arcanjo e Santo Expedito.
 Obá, Santa Catarina, Santa Joana D'Arc og Santa Marta.
 Nanã, Santa Ana.
 Ibeji, Cosme og Damião.

 Referanser 

 Eksterne lenker 

 Brasils ambassade i London, Candomblé (engelsk)
 Hjemmesider til Ilé Axé Opô Afonjá(engelsk)
 Orixá-bilder(Orixá er afrikanske guder presentert som katolske helgener)
 Ama, en historie om den atlantiske slavehandelen (engelsk) 
 Candomblé (portugisisk)
 Kirkens Nødhjelp: religioner i Brasil
 2004: Unesco-år for avskaffelse av slaveri

Kategori:Religion
Kategori:Brasiliansk kultur